**Rumunská revolúcia v roku 1989** bola séria týždeň trvajúcich násilných protestov a nepokojov, ktoré sa uskutočnili koncom decembra 1989 v Rumunskej socialistickej republike. Ich cieľom bolo zvrhnúť vládu Nicolae Ceauşescu, čo sa nakoniec podarilo. Rumunsko bolo jedinou európskou krajinou, ktorá zvrhla svoju komunistickú vládu násilne a popravila jej najvyšších predstaviteľov.

Priebeh revolúcie
-----------------

Podnetom na ľudové povstanie sa stal pokus tajnej polície Securitate 15. decembra 1989 v Temešvári deportovať maďarského kalvínskeho kňaza László Tőkésa. Keď sa obyvatelia postavili na jeho obranu, polícia ich rozohnala vodnými delami. O deň sa v Temešvári a Arade zišli demonštranti požadujúci odstúpenie Nikolae Ceaucesca. Situácia v meste začala eskalovať a polícia začala strácať nad udalosťami kontrolu. 17. decembra 1989 bola kvôli nastoleniu poriadku do mesta vyslaná armáda. Jej prítomnosť však situáciu ešte zhoršila a zakrátko došlo k prvým násilným incidentom. Vojaci a príslušníci Securitate spustili paľbu do demonštrantov, neskôr použili na rozháňanie protestujúcich aj tanky, ostreľovanie z vrtuľníkov a bodáky. Začali kolovať mnohé fámy o tom, že vojakov, ktorí odmietli plniť rozkazy, zastrelili na mieste a že v Temešvári zahynulo až 5 000 ľudí, čo situáciu ešte vyostrilo (hoci neskôr sa ukázalo, že tieto informácie sa buď nezakladali na pravde, alebo boli veľmi prehnané).

Vlna protestov sa zakrátko dostala aj do Bukurešti. 21. decembra 1989 bolo pred prezidentský palác zvolané veľké zhromaždenie na podporu diktátora, no zmenilo sa na protestnú demonštráciu, ktorá Ceaucescov prejav prerušila. V noci 22. decembra sa v meste zhromaždili tisíce ľudí. K demonštrácii sa pridali vysokoškoláci aj robotníci, ktorí vyhlásili generálny štrajk. Securitate spustila paľbu z guľometov, no niektorí jej príslušníci sa pridali k demonštrantom. Situáciu vyostrila správa o zavraždení ministra obrany Vasile Milea, keď armáde dal rozkaz na stiahnutie a zakázal vojakom strieľať do civilistov (neskôr vysvitlo, že spáchal samovraždu). Bezpečnostné jednotky uzavreli budovu televízie aj prezidentský palác, situácia sa im však definitívne vymkla z rúk a demonštrantom sa podarilo vtrhnúť priamo dovnútra prezidentského paláca. Ceaucescu aj so svojou ženou Elenou následne vrtuľníkom odletel zo strechy prezidentského paláca a ušiel z mesta.

Nikola a Elena Caucescovci boli zadržaní niekoľko hodín po úteku neďaleko Targovišťa. 25. decembra 1989 tam boli predvedení pred špeciálny vojenský tribunál, ktorý ich v krátkom a kontroverznom procese odsúdil na trest smrti. Hneď po vynesení rozsudku boli obaja zastrelení popravčou čatou.

Moc 23. decembra prevzal Front národnej spásy na čele s Ionom Iliescom, Petrom Romanom a ďalšími lídrami protestujúcich. 26. decembra bola vytvorená nová vláda, ktorá mala vládnuť do volieb. Násilie však pokračovalo; už od 22. decembra na ľudí zhromaždených na uliciach útočili neznámi ostreľovači. V tom čase sa verilo, že išlo o členov Securitate verných zosadenému diktátorovi a po celej zemi sa rozšíril strach z toho, že sa pokúsia o kontrarevolúciu. Mnohí protestujúci sa ozbrojili a pokúsili sa s ostreľovačmi bojovať. Došlo k mnohým chaotickým situáciám a často sa stávalo, že skupiny zabarikádovaných demonštrantov strieľali po sebe navzájom, mylne sa považujúc za nepriateľov. Skutočná identita ostreľovačov sa dodnes neodhalila (nikto nebol pre tieto činy súdený) a ich motívy ostávajú nejasné. Teroristické aktivity tajomných ostreľovačov pokračovali až do 27. decembra, keď boli náhle ukončené.

Za týchto dramatických okolností zanikol posledný stalinistický režim vo Východnej Európe. Situácia rumunskej verejnosti vyvolávala súcit a podporu na celom svete a už na konci decembra začali prichádzať do krajiny prvé zahraničné zásielky potravín.

Neskoršie vyšetrovanie ukázalo, že pri revolúcii zahynulo celkovo 1104 ľudí, z toho 162 zahynulo pri potláčaní protestov pred Caucescovým pádom, zvyšných 942 zahynulo následkom teroristických aktivít po 22. decembri. Celkový počet zranených presiahol 3300.

Externé odkazy
--------------

* Revolution
* Падение коммунизма в Европе: Румынская революция 1989 года

Iné projekty
------------

Commons
* Spolupracuj na Commons Commons ponúka multimediálne súbory na tému **Rumunská revolúcia v roku 1989**

| * z
* d
* u
Studená vojna |
| --- |
| 

|  |  |  |  |  |  |
| --- | --- | --- | --- | --- | --- |
|     | 
**Hlavné udalosti (1945 – 1969)**
*40. roky:*
* Jaltská konferencia
* Postupimská konferencia
* Iránska kríza z roku 1946
* Guzenkova aféra
* Čínska občianska vojna
* Trumanova doktrína
* Grécka občianska vojna
* Marshallov plán
* Február 1948 v Česko-Slovensku
* Berlínska blokáda
* Sovietsko-juhoslovanský konflikt

*50. roky:*
* Kórejská vojna
* Povstanie v NDR v roku 1953
* Maďarská revolúcia v roku 1956
* Suezská kríza
* Vietnamská vojna
* Program Sputnik
* Eisenhowerova doktrína
* Čínsko-sovietský rozkol

*60. roky:*
* Aféra U-2
* Občianska vojna v Guatemale
* Kennedyho doktrína
* Invázia v Zálive svíň
* Kubánska raketová kríza
* Berlínsky múr
* Johnsonova doktrína
* Pražská jar 1968
* Vpád vojsk - august 1968
* Nixonova doktrína
* SALT I
* Čínsko-sovietske konflikty

 | 
**Hlavné udalosti (1970 – 1991)**
*70. roky:*
* Détente
* SALT II
* Návšteva Richarda Nixona v Číne
* Angolská občianska vojna
* Ogadenská vojna
* Sovietsko-afganská vojna

*80. roky:*
* Carterova doktrína
* Solidarita
* Reaganova doktrína
* Glasnosť a Perestrojka
* Černobyľská havária
* Protesty na námestí Tchien-an-men
* Revolúcie v roku 1989
* Pád Berlínskeho múru
* Nežná revolúcia
* Rumunská revolúcia v roku 1989

*90. roky:*
* Rozpad Sovietskeho zväzu

*Súčasné konflikty:*
* Arabsko-izraelský konflikt

 | 
**Špecifické články**
* Železná opona
* Východný blok
* Západný blok
* Hnutie nezúčastnených krajín
* Containment
* Rollback
* Preteky v zbrojení
* Preteky v jadrovom zbrojení
* Vesmírne preteky
* Red Scare
* Ríša zla
* Mccarthizmus
* Brickerov doplnok Ústavy USA
* Operácia Condor
* Sovietska špionáž v USA
* Ostpolitik
* CIA
* KGB
* Stasi
* ŠtB
* Hlas Ameriky
* Slobodná Európa
* Tuzex a bony

 | 
**Hlavní účastníci**
* NATO
* Organizácia Varšavskej zmluvy
* Rada vzájomnej hospodárskej pomoci (RVHP)

*Politickí lídri:*
* **Spojené štáty**
	+ Franklin D. Roosevelt
	+ Harry S. Truman
	+ Dwight D. Eisenhower
	+ John F. Kennedy
	+ Lyndon Baines Johnson
	+ Richard Nixon
	+ Gerald Ford
	+ Jimmy Carter
	+ Ronald Reagan
	+ George H. W. Bush
	+ Henry Kissinger
	+ Allen Dulles
	+ Jeane Kirkpatricková
	+ Zbigniew Brzezinski
* **Sovietsky zväz**
	+ Josif Vissarionovič Stalin
	+ Georgij Malenkov
	+ Nikita Sergejevič Chruščov
	+ Leonid Iľjič Brežnev
	+ Jurij Andropov
	+ Konstantin Černenko
	+ Michail Gorbačov
	+ Viačeslav Michajlovič Molotov
	+ Eduard Ševardnadze

 | 
**Ďalšie dôležité osoby**
*Politickí lídri:*
* **Európa**
	+ Spojené kráľovstvo Winston Churchill
	+ Spojené kráľovstvo Clement Attlee
	+ Spojené kráľovstvo Margaret Thatcherová
	+ Francúzsko Charles de Gaulle
	+ Juhoslávia Josip Broz Tito
	+ Nemecko Konrad Adenauer
	+ Nemecko Willy Brandt
	+ Nemecko Helmut Kohl
	+ NDR Walter Ulbricht
	+ NDR Erich Honecker
	+ Bulharsko Todor Živkov
	+ Maďarsko Imre Nagy
	+ Rumunská socialistická republika Nicolae Ceauşescu
	+ Česko Klement Gottwald
	+ Česko Antonín Novotný
	+ Slovensko Alexander Dubček
	+ Slovensko Gustáv Husák
	+ Slovensko Vasil Biľak
	+ Vatikán Pápež Ján Pavol II.
	+ Francisco Franco
	+ Poľsko Lech Wałęsa
* **Ázia**:
	+ Čína Mao Ce-tung
	+ Čína Čou En-laj
	+ Taiwan Čankajšek
	+ Severná Kórea Kim Il-song
	+ Vietnam Ho Či Min
	+ Vietnam Tôn Đức Thắng
	+ Kambodža Pol Pot
	+ India Džaváharlál Néhrú
* **Latinská Amerika**:
	+ Kuba Fidel Castro
	+ Kuba Che Guevara
	+ Čile Salvador Allende
	+ Čile Augusto Pinochet
	+ Nikaragua Daniel Ortega

 |

 |